wickkiey/tamil-wikipedia-markdown huggingface dataset:
# பூங்காவனத்தம்மன் கோயில், புட்டலூர்


**பூங்காவனத்தம்மன் கோயில், புட்டலூர்** என்பது தமிழ்நாட்டில் திருவள்ளூர் மாவட்டத்தில் புட்டலூரில் அமைந்துள்ள ஓர் ஆலயம் ஆகும்.  

## அமைவிடம்
பூங்காவனத்தம்மன் கோயில், தமிழ்நாட்டில் திருவள்ளூர் மாவட்டத்தில் உள்ள புட்டலூரில் அமைந்துள்ளது. இக்கோயில் சென்னை மத்திய தொடருந்து நிலையத்திலிருந்து 38 கி.மீ. தொலைவிலும், சென்னை கோயம்பேடு புறநகர் பேருந்து நிலையத்திலிருந்து 35 கி. மீ. தொலைவிலும் அமைந்துள்ளது.  

## வரலாறு
இந்தக் கோயிலின் பூர்வ பெண் தெய்வம் பூங்காவனத்தம்மன் ஆகும். பிற்காலத்தில் அங்காள பரமேசுவரி என்று சமசுகிருத சொல் கொண்டு அழைக்கப்பட்டது.  

தொல் காலத்தில் நிகழ்ந்த பெண்ணின் மகப்பேறு பெருந்துயரத்தை நினைவூட்டும் மகப்பேறாகிறது. புட்லூர் பூங்காவனத்தம்மன் தாய் தெய்வ வழிபாடு நமக்குத் தெரிவிக்கின்றன. குறத்தியின் கூடையோடு இணைந்ததுதான் மைய வழிபாடு. இது பாம்பு புற்றுத் தோற்றத்தில் காணப்படுகிறது. நிறைமாத கர்ப்பிணியாய் குழந்தையை பெற்றெடுக்கும் நிலையை புற்றின் புறத்தோற்றம் தெரிவிக்கிறது. வலி தாங்க முடியாமல் வாய் திறந்த நிலையில், கண்கள் மிரட்சியோடு காணப்படுகின்றன. பெண் பக்தர்கள் கண்ணீர் மல்கி, உன் துயரமும் என் துயரமும் ஒன்றுதானா? அம்மா என்று கதறியழுகிறார்கள். யாருடனும் பகிர்ந்து கொள்ள முடியாத தங்கள் வேதனைகள் அனைத்தையும் தாய் தெய்வத்திடம் முறையிடுகிறார்கள். ஆணாதிக்க சமூகத்தில் காயப்பட்ட பெண்களின் உலகம் தங்களுக்கான மனநல மருத்துவத்தை இங்கு பெற்றுக் கொள்கிறது. ஆலய பின்னணி நீரற்று போன ஒரு கோடைகாலத்தில் நிறைமாத கர்ப்பிணியாய் குடையை சுமந்து குறத்தி வருகிறாள். ஒரு பூங்காவனம், அருகில் கூவம் ஆறு ஓடுகிறது. குடிக்க நீரின்றி தவிக்கிறாள். அவளுக்கு குழந்தை பிறந்து உயிருடன் இருந்ததா? அவள் உயிர் பிழைத்தாளா? என்ற எந்த தகவலும் இல்லை. அவள் எளிய மக்களால் வழிபாட்டு பெண் தெய்வமாக்கப்பட்டிருக்கிறாள்.
# கை. கொளந்தபாளையம்



**கை. கொளந்தபாளையம்** என்பது இந்தியாவின், தமிழ்நாட்டின், நாமக்கல் மாவட்டம், பரமத்தி பரமத்தி-வேலூர் வட்டத்தில் அமைந்துள்ள ஒரு சிற்றூர் ஆகும். இங்கே வசிக்கும் மக்களின் கூற்றுப்படி 2023 ஆம் ஆண்டில் 100 தலைக்கட்டுக்கும் (குடும்பங்கள்) குறைந்த அளவில் மக்கள் வசிக்கும் இடமாக உள்ளது.  

இதே வட்டத்தில் உள்ள இன்னொரு ஊரின் பெயரும் கொளந்தபாளையமாக அமைந்த நிலையில் இந்த ஊரின் பெரும்பான்மை மக்களின் சாதி சொல்லை குறிக்கும் வகையில் K (கை) முன்னொட்டு சேர்த்து வழக்கப்பட்டுவருகிறது.  

## அமைவிடம்
இந்த ஊர் மாவட்ட தலைநகர் நாமக்கல்லில் இருந்து வடமேற்கே 20 கிலோமீட்டர் தொலைவிலும், திருச்செங்கோடு நகரின் தென்கிழக்கில் 27 கிலோமீட்டர் தொலைவிலும் அமைந்துள்ளது. இந்த ஊர் வேலகவுண்டம்பட்டியில் இருந்து 6 கிலோமீட்டர் தொலைவில் உள்ளது.  

இந்த ஊர் பரமத்தி-வேலூ சட்டமன்ற தொகுதிக்கும், நாமக்கல் நாடாளுமன்ற தொகுதிக்கும் உட்பட்டது.  

## உள்கட்டமைப்பு வசதிகள்
அருகில் உள்ள சிறு மற்றும் பெரு நகரங்குளுடன் மோட்டார் பயணம் செய்ய ஏதுவாகத் தார்ச்சாலை உள்ளது. தினமும் மூன்று முறை நாமக்கல்லில் இருந்தும், இரண்டு முறை திருச்செங்கோட்டில் இருந்தும் அரசு பேருந்து வசதி உள்ளது. கிராமத்தில் மின்சார இணைப்பும், தொலைக்காட்சி இணைப்புகளும் பல வீடுகளில் காணப்படுகிறன்றன. பல ஆண்டுகளாக வாரச் சந்தை ஞாயிற்றுக் கிழமைகளில் செயல்பட்டு வருகிறது. சந்தையில் வேளாண் அறுவடைப் பொருட்களும், வீட்டு உபயோக பொருட்களும், திண்-பண்டங்களும் கிடைக்கும்.  

## பள்ளி
இது மிகச் சிறிய ஊராக இருப்பினும், ஊரின் தெற்கே அரசினர் பள்ளிகள் செயல்பட்டுவருகிறது. 1983 தோற்றுவிக்கப்பட்ட இப்பள்ளியில் பள்ளி, ஆண் பெண் இருபாலருக்கும் பொதுப்பள்ளியாக இயங்கிவருகிறது. தொடக்க வகுப்புகள் முதல் உயர் வகுப்பு வரை தமிழ்நாடு மாநில அரசின் பாடத்திட்டத்தின் படி செயல்பட்டுவருகிறது. தமிழ்வழி கல்வி புகட்டும் கல்விச்சாலை ஆகும்.  

## தொழில்
இந்த ஊரின் உள்ளே கைத்தறி நெசவும், புறத்தில் விவசாயமும் முக்கியத் தொழிலாக விளங்கிய இவ்வூரில் நகரமயமாக்கலுக்குப் பின்னர் வருடாவருடம் புறக்குடி பெயர்வு மிக அதிகமாகியது. விசைத்தறிகளின் வளர்ச்சியும், கைத்தறி பொருட்களுக்குச் சந்தையின்மையும் காரணியாகக் கூறப்படுகிறது. குடிபெயர்வில், நிறையக் குடும்பங்கள் ஈரோடு, தாராபுரம், அந்தியூர்,பள்ளிபாளையம், திருச்செங்கோடு போன்ற அருகாமை நகரங்களுக்கு நகர்ந்துள்ளனர்.  

## கோயில்கள்
ஊரின் மையத்தில் பாவடி திடல் அருகே மாரியம்மன் கோவில், முத்துக்குமார சாமி கோவில்,விநாயர் கோவிலும், புடவைக்காரி அம்மன் கோவில்களும், ஏழு கன்னிமார் கோவிலும் அமைந்துள்ளது.
# பௌசியா கான்


**பௌசியா கான்** (*Fouzia Khan*) என்பவர் பௌசியா தாசீன் கான் என்றும் அழைக்கப்படுகிறார். இவர் தேசியவாத காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் மகாராட்டிராவிலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினராக உள்ளார். இவர் தேசியவாத காங்கிரசின் மகளிர் பிரிவுத் தலைவர். பெளசியா கான் மகாராட்டிரா அரசாங்கத்தின் முன்னாள் அமைச்சர் ஆவார். இவர் இரண்டு முறை சட்டமன்ற மேலவையின் உறுப்பினராக இருந்ததுள்ளார். மகாராட்டிர அரசில் அமைச்சராகப் பணியாற்றிய முதல் முஸ்லீம் பெண் பெளசியா கான் ஆவார்.  

## அமைச்சரவையில்
பெளசியா கான் பள்ளிக் கல்வி, பெண்கள் மற்றும் குழந்தைகள் மேம்பாடு, கலாச்சார விவகாரங்கள், பொது நிர்வாகம், தகவல் மற்றும் மக்கள் தொடர்புகள், சிறுபான்மையினர் மேம்பாடு மற்றும் நெறிமுறை ஆகியவற்றிற்கான இலாகாக்களுடன் அமைச்சராக இருந்தார்.  

## அரசியல்
சரத் பவாரின் தேசியவாத காங்கிரசு கட்சியைச் சேர்ந்தவர் பெளசியா கான். இவர் இரண்டு முறை மகாராட்டிராவின் சட்ட மேலவை உறுப்பினராக பணியாற்றியுள்ளார். இவரது தந்தை வழி இல்லம் மகாராட்டிர மாநிலம் அவுரங்காபாத்தில் உள்ளது. பெளசியா கான் தனது திருமணத்திற்குப் பிறகு பர்பானிக்கு குடிபெயர்ந்தார். இங்கு இவர் பர்பானி நகராட்சி தலைவர் பதவிக்குத் தேர்தலில் போட்டியிட்டு தனது அரசியல் வாழ்க்கையைத் தொடங்கினார்.  

## பங்களிப்புகள்
பெளசியா கான் அனைத்து மகாராஷ்டிரா சிறுபான்மை கல்வி அமைப்பின் கூட்டமைப்பிற்குத் தலைவராக உள்ளார். பர்பானியில் பல கல்வி நிறுவனங்களை நடத்தி வருகிறார். 2008ஆம் ஆண்டில், அவுரங்காபாத்தில் உள்ள மவுலானா ஆசாத் தேசிய உருது பல்கலைக்கழகத்தால் வளாகத்திற்கு வெளியே கல்வி வளாகத்தை உருவாக்க 5 ஏக்கர் நிலத்தை நன்கொடையாக வழங்கினார். மகாராட்டிராவைச் சேர்ந்த இவர் அவுரங்காபாத் அருகே குல்தாபாத்தில் அலிகர் முஸ்லீம் பல்கலைக்கழக மகாராட்டிர மையத்திற்கான 332 ஏக்கர் இடத்தை அடையாளம் காண்பதில் அமைச்சராக முக்கியப் பங்கு வகித்தார்.
# மரபுகடப்புப் பெண்ணியம்



**மரபுகடப்புப் பெண்ணியம்** *(Radical feminism)* அல்லது **மரபுவிடைப்புப் பெண்ணியம்** என்பது மரபுவழி சமூக ஒழுங்கை மீளமைத்து, சமூக, பொருளியல் சூழல்களில் ஆணிய மேலாதிக்கத்தின் வேரறுக்க முனையும் பெண்ணியக் கண்ணோட்டமாகும்; இது இனம், வருக்கம், பாலின விருப்பத் தேர்வு ஆகிய பிற சமூகப் பிரிவினைகளாலும் மகளிருக்கு விளையும் பட்டறிவுகளையும் உள்ளடக்கியதாகும். இந்த இயக்கமும் கருத்தியலும் 1960 களில் எழுச்சி கண்டது.  

மரபுகடப்புப் பெண்ணியர்கள் அடிப்படையில் தந்தைவழி சமூகமாக உள்ளதையும் எனவே ஆண்கள் ஓங்கலான அதிகாரம் செலுத்தி பெண்களை ஒடுக்குகிண்றனர் பார்க்கின்றனர். எனவே, மரபுகடப்புப் பெண்ணியர்கள் தந்தைவழி முறைமையை கடந்துசெல்ல, சமநிலை அறம் நிலவாத சமுகத்தில் உள்ள சமூக வரன்முறைகளையும் நிறுவனங்களையும் மாற்றுவதற்கான அறைகூவலை விடுத்து பெண்களையும் சிறுமியரையும் அவர்ரின் ஒடுக்குமுறையில் இருந்து விடுதலை செய்ய முயல்கின்றனர். இந்தப் போராட்டம், வன்புணர்வு, மகளிர்பாலான வன்முறை, பாலினப் பாத்திரங்கள் பற்றிய சமூக விழிப்புணர்வை ஏற்படுத்தி, பெண்களைப் பாலியல் நுகர்வுப் பொருளாகக் கருதுவதை எதிர்க்கிறது; இவர்கள் அமெரிக்காவிலும் பிற ஐரோப்பிய நாடுகளிலும் நிலவும் இனவாதந் தோய்ந்த முதலாளியத்துக்கு அறைகூவல் விடுத்து எதிர்க்கின்றனர். சுலாமித் பயர்சுட்டோனின் *பாலுணர்வின் இயங்கியல்(1970)* நூலின் கூற்றுப்படி, " பெண்ணியப் புரட்சியின் அறுதி இலக்காக, முதல் அலைப் பெண்ணிய இயக்கத்தைப் போல *ஆண்களின் சலுகைகளைக் குறைப்பதாக* மட்டுமே அமையாமல், பாலுணர்வு, பாலினப் பகுபாட்டை வேரறக் களைவதாக அமையவேண்டும்: பிறப்புறுப்பு வேறுபாடுகள் இனிப் பண்பாட்டு வேறுபாட்டுக்கு வழிவகுக்கக் கூடாது."பிறப்புறுப்பு வேறுபாடுகளும் அதனாலான இரண்டாம் பாலின இயல்புகளும் இனிப் பண்பாட்டு, அரசியல் வேறுபாட்டுக்கு வழிவகுக்கக் கூடாது என்பதை மரபுகட்ப்புப் பெண்ணியர்கள் நம்புவதோடு, மகளிரின் இனப்பெருக்கம் சார்ந்த சிறப்புப் பத்திரத்தைக் கணக்கில் எடுத்து, பணியிடத்தில் அதற்கான ஈடுகட்டல் சலுகைகளை நல்கவேண்டும் என வாதிடுகின்றனர்.  

மகளிர் ஒடுக்குமுறைக்கான அடிப்படையான காரணத்தை, தாராளப் பெண்ணியர்களைப் போல சட்ட அமைப்புகளிலும், மார்க்சியப் பெண்ணியர்களைப் போல வருக்கப் போராட்டத்திலும் க்காணாமல், மரபுகடப்புப் பெண்ணியர்கள் தந்தைவழி முறைமை சார்ந்த பாலின உறவுகலில் காண்கின்றனர். இரண்டாம் அலைப் பெண்ணியத்தின் பகுதியாக 1960 களில் தோன்றிய தொடக்கநிலை மரபுகடப்புப் பெண்ணியம், தந்தைவழி முறைமையை மற்ற ஒடுக்குமுறை வாயில்களை விட முந்தியதாகவும் ஆழமானதாகவும் அதே நேரத்தில் ஒரு இடைநிலை வரலாற்று நிகழ்வாகவும் கருதுகிறது. " மேலும், இது மற்ற வடிவங்களை விட பழமையானதும் மிகவும் பொதுவானதும் முதன்மையானதாகவும் மற்றவர்றுக்கு வழிகாட்டக் கூடியதாகவும் கருதுகிறது". இதில் இருந்து கிளைத்த பிற அரசியல் வடிவங்கள் பண்பாட்டுப் பெண்னியமாகவும் நிகரறப் பெண்ணியமாகவும் கலகப் பெண்ணியமாகவும் பிரிந்து, சமூக வருக்கம், பொருளியல் ஆகியவற்றையும் தந்தைவழி முறைக்கு இணையான ஒடுக்குமுறை வாயில்களாகக் கருதின.  

## கோட்பாடும் கருத்தியலும்
## விளக்கக் குறிப்புகள்
# பரிவர்தனா (1954 திரைப்படம்)



*** பரிவர்தனா*** என்பது 1954 வெளிவந்த தெலுங்கு நாடக திரைப்படமாகும். இதனை தத்தினேனி பிரகாஷ் ராவ் இயக்கியிருந்தார். என். டி. ராமராவ், அக்கினேனி நாகேஸ்வர ராவ் மற்றும் சாவித்திரி ஆகியோர் முக்கிய கதாபாத்திரங்களில் நடித்திருக்கின்றனர்.  

டி. சலபதி ராவ் இசை அமைத்துள்ளார். ஸ்ரீராம மூர்த்தி பினிசெட்டியின் ‘அண்ணா-செல்லு’ நாவலை அடிப்படையாகக் கொண்டு இப்படம் உருவாக்கப்பட்டது.  

## நடிகர்கள்
- என். டி. ராமராவ் - ஆனந்த ராவ்
- அக்கினேனி நாகேஸ்வர ராவ் சத்யம்
- சாவித்திரி சுந்தரம்மாவாக
- ராமையாவாக துரைசாமி
- இரமண ரெட்டி சலபதியாக
- சதலவாடா பிச்சையாவாக
- மிக்கிலினேனி - சஞ்சீவய்யா
- சுரபி பாலசரஸ்வதி
- அல்லு ராமலிங்கம்
- பெருமாள்
- ராமகோடி

## ஆதாரங்கள்
# தேவதுர்கா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | சிவண்ணா | இந்திய தேசிய காங்கிரஸ் |  |
| 1962 | சரணப்பா |  |  |
| 1967 | எஸ். பி. பி. பாட்டீல் | சுதந்திராக் கட்சி |  |
| 1972 | சரணப்பா | ஸ்தாபன காங்கிரஸ் |  |
| 1978 | பி. சிவண்ணா | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |  |
| 1985 | ஏ. புருஷ்பவதி | ஜனதா கட்சி |  |
| 1989 | பி. சிவண்ணா | இந்திய தேசிய காங்கிரஸ் |  |
| 1994 | பி. டி. லலிதா நாயக் | ஜனதா தளம் |  |
| 1999 | அக்கரகி எல்லப்பா பங்கப்பா | இந்திய தேசிய காங்கிரஸ் |  |
| 2004 | அல்கோட் ஹனுமந்தப்பா | மதச்சார்பற்ற ஜனதா தளம் |  |
| 2008 | கே. சிவனகௌடா நாயக் |  |  |
| 2013 | ஏ. வெங்கடேஷ் நாயக் | இந்திய தேசிய காங்கிரஸ் |  |
| 2016 | கே. சிவனகௌடா நாயக் | பாரதிய ஜனதா கட்சி |  |
| 2018 |  |  |  |
| 2023 | கரேம்மா | மதச்சார்பற்ற ஜனதா தளம் | } |
**குறிப்பு**
# ஏபியேசியே


**ஏபியேசியே** அல்லது **உம்பெலிபெரே** (*Apiaceae* or *Umbelliferae* ) என்பது பெரும்பாலும் நறுமணப் பூக்கும் தாவர இனங்களைக் கொண்ட தாவரக் குடும்பமாகும். இதற்கு *ஏபியம்* மாதிரி பேரினத்தின் பெயரிடப்பட்டது. மேலும் இக்குடும்பம் பொதுவாக **செலரி**, **கேரட்** அல்லது **வோக்கோசு குடும்பம்** அல்லது **அம்பெல்லிஃபர்ஸ்** என்றும் அழைக்கப்படுகிறது. இது பூக்கும் தாவரங்களில் 16 வது பெரிய குடும்பமாகும். இதில் சுமார் 446 பேரினங்களும், 3,800க்கும் மேற்பட்ட இனங்களும் உள்ளன. இந்த குடும்பத்தில் ஓமம், ஏஞ்சலிகா, சோம்பு, பெருங்காயம், கேரவே, மஞ்சள் முள்ளங்கி, சிவரிக்கீரை, தோட்டப் பூண்டு , கொத்தமல்லி, சீரகம், சதகுப்பி, பெருஞ்சீரகம், லோவேஜ், மாட்டு வோக்கோசு, வோக்கோசு, பார்ஸ்னிப், கடல் ஹோலி, சில்பியம், போன்ற நன்கு அறியப்பட்ட மற்றும் பொருளாதார ரீதியாக முக்கியமான தாவரங்களும், அடையாளம் தெளிவாக இல்லாத மற்றும் அழிந்து போகக்கூடிய ஒரு தாவரங்களும் உள்ளன.  

## விளக்கம்
பெரும்பாலான அம்பெலிபெரீ குடும்பத் தாவரங்கள் ஆண்டுத் தாவரங்கள், இருபருவத் தாவரங்கள் அல்லது பல்லாண்டு குற்றுச் செடிகளாக உள்ளன. இருப்பினும் சிறு எண்ணிக்கையில் மரப் புதர்கள் அல்லது புப்ளூரம் ஃப்ருட்டிகோசம் போன்ற சிறிய மரங்கள் உள்ளன. இவற்றின் இலைகள் தனி யொழுங்குள்ளவை. அவற்றின் இலைக்காம்பானது கணுவில் தண்டைச் சுற்றித் தழுவியிருக்கும். இலையடிச் சிற்றிலை கிடையாது. இலைகள் மிகவும் மெல்லிய பாகங்களாகப் பிரிந்திருக்கும். பொதுவாக, இவற்றின் இலைகளை நசுக்கும்போது குறிப்பிடத்தக்க ஒரு வாசனையை வெளியிடுகின்றன.  

இவற்றின் பூங்கொத்துகள் பெரும்பாலும் கூட்டுக் குடைமஞ்சரியாகும். சிலவற்றில் தனிக்குடை மஞ்சரியாக இருக்கும். மலர் பெரும்பாலும் இருபால் உள்ளதாக, ஒழுங்கான அமைப்பு கொண்டது. சில சமயம் ஒருபால் பூக்களும் உண்டு. அடிக்கடி ஒரு மஞ்சரியின் ஓரத்திலுள்ள பூக்கள் ஒழுங்கற்றவையாயும் ஒருதளச் சமமாயும் இருக்கும். புல்லி சிறியது. மிகச் சிறிய 5 இதழ்கள் உண்டு. சிலவற்றில் புல்லியே இராது. அல்லி 5 தனி; பெரும்பாலும் வெண்மை அல்லது மஞ்சள். நுனி மடிந்திருக்கலாம். கேசரம் 5. சூலகம் பூவின் கீழுள்ளது. 2 சூலிலைக் கூட்டுச் சூற்பையின்மேல் ஆதான மண்டலம் உண்டு. அதில் பூந்தேன் சுரக்கும். சூல் தண்டு இரண்டு. சூற்பை இரண்டு அறையுள்ளது. அறைக்கு ஒரு சூல். கனி பிரிசுவர் வெடிகனி ஆகும். கனி இரண்டு பிளவாகப் பிரியும். ஒவ்வொரு பிளவின் மேலும் பழுக்களைப்போல உப்பிக்கொண்டு 5 வரம்புகள் உண்டு. வரம்புகளுக்கு நடுவே தவாளிப்புப்போன்ற பள்ளங்கள் உண்டு. இந்தப் பள்ளங்களின் அடியில் எண்ணெய்க் குழாய்கள் இருக்கின்றன. இவற்றில் வாசனைத் திரவியம் இருக்கிறது. விதையில் முளைசூழ் தசையுண்டு. புரோட்டீனும், எண்ணெயும் இதிலிருக்கும் உணவுப் பொருள்கள். கரு மிகச் சிறியது.  

இந்தப் பூக்களில் முதலில் கேசரங்கள் முதிரும். பூந்தேன் மேலேயே இருப்பதால் பூச்சிகளுக்கு எளிதாக தேன் அகப்படும். குறுநாக்குடைய பூச்சிகளாகிய ஈயும் வண்டும் இந்தப் பூக்களுக்கு வருகின்றன. மொக்கில் கேசரங்கள் உள் மடிந்திருக்கின்றன. அவற்றை அல்லி இதழ்கள் மூடிக் காக்கின்றன. இவை ஒவ்வொன்றாக நீண்டு, இவற்றின் பைகள் வெடிக்கின்றன. பிறகு ஒவ்வொன்றாக உதிர்ந்து விடுகின்றன. இதனால் ஒரு பூவிற்குப் பூச்சிகள் சில நாட்கள் வரையில் வந்து கொண்டிருக்கலாம்.
# தத்தாத்ரேய ராமராவ் பார்வதிகர்


**தத்தாத்ரேய ராமராவ் பார்வதிகர்** (சமஸ்கிருதம்: दत्तात्रेय राम राव् पर्वतिकर्) (காலம்: 1916 -1990) இமையமலையில் அமைந்துள்ள பத்ரிநாத் கோவிலில் வசித்துவந்த இந்திய மெய்யியல் அறிஞரும் வீணைக் கலைஞரும் ஆவார். அவர் ஆன்மீக ஆதரவாளர்களால் வீணை பாபா என்று அன்புடன் அழைக்கப்பட்டார்.  

## இசை

இவர் நட யோகத்தின் விரிவுரையாளரான இவர் இசை மூலம் ஆன்மீகத்தினை பரவச்செய்தார். 1950 இல் ரிஷிகேஷில் நாத யோகா பள்ளியைத் தொடங்கினார். அலைன் டேனிலோவுக்கு அஞ்சலி செலுத்தும் வகையில் , யுனெஸ்கோ இந்த ஆல்பத்தை 1997 இல் இந்திய பாரம்பரிய இசையின் தொகுப்பாக மீண்டும் வெளியிட்டது.  

## ராகவேந்திரா பணி
1975 இல், தத்தாத்ரேய பர்வதிகர் பெங்களூரில் ஸ்ரீ ராகவேந்திரா மிஷனை நிறுவினார் . அவரது நினைவாக பெங்களூரு கயான் சமாஜ் நகரில் ஒவ்வொரு ஆண்டும் இசை நிகழ்ச்சி நடத்தப்பட்டு வருகிறது.
# லிங்கசகூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | பசனகௌடா | இந்திய தேசிய காங்கிரஸ் |  |
| 1962 | லிங்கண்ணா | லோக் சேவக் சங்கம் |  |
| 1967 | கே. எஸ். பிராணகௌடா | இந்திய தேசிய காங்கிரஸ் |  |
| 1972 | சந்திரசேகர் என். பாட்டீல் |  |  |
| 1978 | பசவராஜ் அப்பாகௌடா திம்மனகௌடா அன்வரி | இந்திரா காங்கிரஸ் |  |
| 1983 | ஏ. பசவராஜ் பாட்டீல் அன்வரி | இந்திய தேசிய காங்கிரஸ் |  |
| 1985 | ராணா அமரப்பா நாயக் | ஜனதா கட்சி |  |
| 1989 | ராஜா அமரேஷ்வர் நாயக் | இந்திய தேசிய காங்கிரஸ் |  |
| 1994 | அமரேகௌடா லிங்கனகௌடா பாட்டீல் | ஜனதா தளம் |  |
| 1999 | அமரேகௌடா பய்யாபூர் லிங்கனகௌடா | ஐக்கிய ஜனதா தளம் |  |
| 2004 | அமரேகௌடா பாட்டீல் பய்யாபூர் | மதச்சார்பற்ற ஜனதா தளம் |  |
| 2008 | மானப்பா டி. வஜ்ஜல் | பாரதிய ஜனதா கட்சி |  |
| 2013 | மதச்சார்பற்ற ஜனதா தளம் |  |  |
| 2018 | டி. எஸ். ஹூலகேரி | இந்திய தேசிய காங்கிரஸ் |  |
| 2023 | மானப்பா டி. வஜ்ஜல் | பாரதிய ஜனதா கட்சி | } |
# சிந்தனூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | பசவந்தராவ் பசனகௌடா | இந்திய தேசிய காங்கிரஸ் |  |
| 1962 |  |  |  |
| 1967 | ஏ. சன்னனகௌடா | சுயேச்சை |  |
| 1972 | பசவந்தராவ் பசனகௌடா | இந்திய தேசிய காங்கிரஸ் |  |
| 1978 | நாராயணப்பா ஹனுமந்தப்பா | இந்திரா காங்கிரஸ் |  |
| 1983 | எம். மல்லப்பா | சுயேச்சை |  |
| 1985 | ஆர். நாராயணப்பா | இந்திய தேசிய காங்கிரஸ் |  |
| 1989 | பத்ரலி ஹம்பனகௌடா | ஜனதா தளம் |  |
| 1994 | கே. விருபாக்சப்பா | இந்திய தேசிய காங்கிரஸ் |  |
| 1999 | பத்ரலி ஹம்பனகௌடா | ஐக்கிய ஜனதா தளம் |  |
| 2004 | இந்திய தேசிய காங்கிரஸ் |  |  |
| 2008 | நாடகௌட வெங்கடராவ் | மதச்சார்பற்ற ஜனதா தளம் |  |
| 2013 | பத்ரலி ஹம்பனகௌடா | இந்திய தேசிய காங்கிரஸ் |  |
| 2018 | நாடகௌட வெங்கடராவ் | மதச்சார்பற்ற ஜனதா தளம் |  |
| 2023 | பத்ரலி ஹம்பனகௌடா | இந்திய தேசிய காங்கிரஸ் | } |
# வார்ப்புரு:Infobox settlement/columns/styles.css

/* */  
.ib-settlement-cols {  
text-align: ;  
display: table;  
width: 100%;  
}  

.ib-settlement-cols-row {  
display: table-row;  
}  

.ib-settlement-cols-cell {  
display: table-cell;  
vertical-align: middle;  
}  

.ib-settlement-cols-cellt {  
display: table-cell;  
vertical-align: top;  
}
# தமிழ்நாட்டில் நரபலிகள்

**தமிழ்நாட்டில் நரபலிகள்** என்பது மனிதர்களை இறைவனுக்கு பலி கொடுக்கும் சடங்குகள் தமிழ்நாட்டில் நிகழ்ந்த வரலாற்றினை விவரிப்பதாகும்.  

நரபலிகள் குறித்தான தகவல்கள் இலக்கியங்களில் இருந்தும் கிடைக்கின்றன.  

## இலக்கியங்களில் நரபலி

### சிலப்பதிகாரம்
சிலப்பதிகாரத்தில் அரசன் கோவலனை தவறான நீதியால் கொலை செய்தமையால், கண்ணகி மதுரையை எரிக்கிறார். இருந்தும் பாண்டிய நாட்டில் மழை இல்லாது பசியும், பஞ்சமும் சூழ்ந்தன. வெக்கை நோய்களும் பரவின. இதனால் பாண்டிய மன்னன், ஆயிரம் பொற்கொல்லர்களை பலிதந்ததாக கூறப்படுகிறது.  

## இந்து சமயத்தில் நரபலிகள்
நவகண்டம், அரிகண்டம் போன்ற தற்பலிகள் குறித்தான தகவல்கள் கோயில் கல்வெட்டுகள், செப்பு பட்டையங்கள் மூலமாக கிடைத்துள்ளன.  

### தேருக்காக நரபலிகள்
தமிழகத்தில் இந்துசமய கோயில்களில் திருவிழாக்களின் போது தேரோட்டம் தடையின்றி நடக்க நரபலி தரப்பட்டுள்ளது. இவ்வாறான பலிகள் பெரும்பாலும் தற்பலியாக அமைந்துள்ளன. ஆண்களைப் போல பெண்களும் தேருக்காக நரபலி கொடுக்கப்பட்டமைக்கு பட்டையங்கள் கிடைத்துள்ளன.  

- ஆறகளூர் திருக்காமீசுரமுடையார் கோவிலில் 1509ல் தேரோட்டம் நடக்கும்போது தாமதநல்லூர் என்ற ஊரைச்சேர்ந்த கைக்கோளர் பெருமான் என்பவருடைய மகன் பறையன்பறை நரபலி கொடுக்கப்பட்டதாக கல்வெட்டு உள்ளது.

## ஆதாரங்கள்
# சீதா சாஹு

**சீதா சாஹு** (*Sita Sahu*) என்பவர் சிறப்பு ஒலிம்பிக்கில் இரண்டு பதக்கங்கள் வென்ற இந்தியர் ஆவார். 2011 ஆம் ஆண்டு ஏதென்சில் நடைபெற்ற சிறப்பு ஒலிம்பிக்கின் போது 200 மற்றும் 4X400 மீட்டர் தொடர் ஓட்டப் பந்தயங்களில் வெண்கலப் பதக்கங்களை வென்றார். மத்தியப் பிரதேசத்தைச் சேர்ந்த இவர், வெறும் பதினைந்து வயதிலேயே இப்பதக்கங்களை வென்றார். பொருளாதார ரீதியில் சிரமப்பட்ட, சீதா தனது குடும்பத்தின் சாலை உணவு வியாபாரத்தில் சேர்ந்ததாக ஊடக அறிக்கைகள் தெரிவித்தன. ஊடகங்களில் இவரை அரசுகள் கண்டுகொள்ளவில்லை செய்திகள் வெளியான நிலையில், பதக்கம்பெற்று மூன்று ஆண்டுகளுக்கு பிறகு, மத்தியப் பிரதேச அரசாங்கத்தால் சாஹுவுக்கு வெகுமதி அளிக்கப்பட்டது. தேசிய அனல் மின் கழகம் இவரது குடும்பத்திற்கு ரூ. 6 லட்சம் மற்றும் இவரது 3 வெண்கலப் பதக்கங்களுக்கு மாநில அரசு ரூ.3 லட்சம் கொடுத்து ஊக்கப்படுத்தியது.  

## பதக்கங்கள்
•2011 ஏதென்ஸ் சிறப்பு ஒலிம்பிக்ஸ் 200மீ -வெண்கல பதக்கம்.  
•2011 ஏதென்ஸ் சிறப்பு ஒலிம்பிக்ஸ் 4X400மீ தொடர் ஓட்டப்பந்தயம்-வெண்கல பதக்கம்.
# பொன்னையா மாணிக்கவாசகம்


**பொன்னையா மாணிக்கவாசகம்** (1 ஏப்ரல் 1946 - 12 ஏப்ரல் 2023) இலங்கையின் மூத்த ஊடகவியலாளரும், பத்திரிகையாளரும் ஆவார். இவர் ரொய்ட்டர்சு, பிபிசி, வீரகேசரி ஆகிய ஊடகங்களில் பணியாற்றியுள்ளார். இலங்கையில் இனப்போர் இடம்பெற்ற காலத்தில் செய்தி அறிக்கைப்படுத்தலில் துணிச்சல் மிக்க ஊடகவியலாளராக அறியப்படுகிறார்.  

## வாழ்க்கைக் குறிப்பு
பொன்னையா மாணிக்கவாசகம் மலையகத்தில் தலவாக்கலை, டெரிகிளேயார் தோட்டத்தில் பிறந்தவர். புனித பத்திரிசியார் கல்லூரியில் க.பொ.த.சாதாரண தரம் வரை கற்றார். சிறிய வயது முதல் வாசிப்பு பழக்கம் கொண்டவராக விளங்கியதுடன் இவ் வாசிப்புப் பழக்கமே இவரை ஓர் ஊடகவியலாளராக வருவதற்கு உந்துதலாக அமைந்து எனலாம்.  

வறுமையின் காரணமாக க.பொ.த.சாதாரண தரம் வரையே கல்வியினை இவரால் தொடர முடிந்தது. இதன்பின்பு, தலவாக்கலை இலங்கை தொழிலாளர் காங்கிரஸ் காரியாலயத்தில் குறுகிய கால பணி புரிந்த அனுபவம் கொண்டிருந்தார். இதனிடையே 1965 ஆம் ஆண்டு வவுனியாவில் சென்று குடியேறினார்.  

## ஊடகவியலில்
1980களில் வீரகேசரியின் வவுனியா நிருபராக இணைந்து கொண்ட இவர் இடர்படும் மக்களின் குரலாக ஓங்கி ஒலித்தார். வீரகேசரியின் ஆசிரியர்களான டேவிட் ராஜ், இராஜகோபால் போன்றோர் இவரது ஆரம்பகால எழுத்துக்களை செம்மைப்படுத்தியவர்களாக அறியப்படுகின்றனர். மேலும், பி.பி.சி, ரொய்ட்டர்சு செய்தி நிறுவனங்களுக்கு இலங்கைப் பிரதிநிதியாக இருந்து செய்திகளை வழங்கியுள்ளார். ஈழநாடு, தி ஐலண்ட் ஆகிய ஊடகங்களின் செய்தியாளராக பணியாற்றியதுடன் இறுதி வரை வீரகேசரி ஊடகவியலாளராகப் பணியாற்றியிருந்தார்.  

2022 திசம்பர் மாதம் இலங்கை பத்திரிகை நிறுவனம் மற்றும் அதனுடன் இணைந்த தொழிற்சங்கங்கள், இலங்கை பத்திரிகை சங்கம், சுதந்திர ஊடக இயக்கம், இலங்கை உழைக்கும் ஊடகவியலாளர்கள் சங்கம் ஆகியவற்றுடன் இணைந்து இலங்கையின் ஆசிரியர் சங்கத்தினால் ஏற்பாடு செய்யப்பட்ட விருது வழங்கும் நிகழ்வில் பொன்னையா மாணிக்கவாசகம் "வாழ்நாள் சாதனையாளர் விருதைப்" பெற்றிருந்தார்.  

யுத்த காலங்களில் பிபிசி தமிழோசைக்காக அவர் வழங்கி வந்த செய்திகள், தமிழ் மக்கள் மத்தியில் இவருடைய ஆளுமையை வெளிப்படுத்தி இருந்தது. செய்திகளை நடுநிலை தன்மையோடு, உள்ளதை உள்ளதாகச் சொல்லி, போர் நிலைமையையும் தமிழ் மக்களின் அவலங்களையும் உலகுக்கு வெளிப்படுத்திய ஊடகவியலாளர்.  

## இவரது நூல்கள்
- கால அதிர்வுகள்
- வாழத்துடிக்கும் வன்னி
- மாற்றத்தை நாடும் மாற்றுத்திறனாளிகள்
- நினைவுகள் நிகழ்வுகள் நெஞ்சில் மோதும் எண்ண அலைகள்(முற்றுப்பெறாநிலை)

மேலும், கிழக்கு ஊடகவியலாளர் ஒன்றியமும் சிவராம் ஞாபகார்த்த மன்றமும் இணைந்து வெளியிடும் ‘தராக்கி ஈழத்தமிழ் ஊடக முன்னோடி’ நூலில் இவர் சிவராம்- தமிழ் ஊடகத்துறையினதும் அரசியலினதும் வரலாற்று நாயகன்’ என்ற சிறப்பான கட்டுரையை எழுதியுள்ளார்.  

## மறைவு
பொன்னையா மாணிக்கவாசகம் 2023 ஏப்ரல் 12 அன்று அதிகாலை 12.40 மணியளவில் காலமானார்.
# ஜோகமாயா தேவி கல்லூரி



**ஜோகமாயா தேவி கல்லூரி** (*Jogamaya Devi College*) என்பது இந்தியாவின் கொல்கத்தாவில் 1932ஆம் ஆண்டு நிறுவப்பட்ட பழமையான மற்றும் முன்னணி பெண்கள் கல்லூரிகளில் ஒன்றாகும். இது இதே கட்டிடத்தை அசுதோஷ் கல்லூரி (பகல் நேரக் கல்லூரி) மற்றும் சியாமபிரசாத் கல்லூரி (மாலைக் கல்லூரி) ஆகியவற்றுடன் பகிர்ந்து கொள்கிறது. இக்கல்லூரி சர் அசுதோசு முகர்சியின் மனைவியின் பெயரால் அழைக்கப்படுகிறது. இக்கல்லூரி தேசிய மதிப்பீடு மற்றும் அங்கீகார அவையின் அங்கீகாரம் பெற்ற கல்லூரி ஆகும். இங்கு இளங்கலை மற்றும் முதுகலைப் பட்டங்களுக்கான வகுப்புகள் நடைபெறுகிறது. ஜோகமாயா தேவி கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.  

## குறிப்பிடத்தக்க முன்னாள் மாணவர்கள்

- மம்தா பானர்ஜி, மேற்கு வங்க முதல்வர்
- அனன்யா சாட்டர்ஜி, பெங்காலி நடிகை
- பிஜோயா ரே, திரைப்படத் தயாரிப்பாளர் சத்யஜித் ரேயின் மனைவி
- இந்திராணி ஹல்தார், பெங்காலி நடிகை
- கருணா பானர்ஜி, நடிகை, *தி அபு முத்தொகுப்பு* படத்தில் நடித்ததற்காக மிகவும் பிரபலமானவர்
- கௌசிகி சக்ரபர்த்தி, இந்தியப் பாரம்பரிய பாடகர்<sup data-ve-ignore="true">&#x5B; *<span title="This claim needs references to reliable sources. (December 2021)">மேற்கோள் தேவை</span>* &#x5D;</sup>
- லாக்கெட் சாட்டர்ஜி, நடிகை, பாஜக நாடாளுமன்ற உறுப்பினர்
- மைத்ரேயி தேவி, கவிஞர், சாகித்திய அகாதமி விருது பெற்றவர்
- பவுலோமி கட்டக், மேசைப்பந்தாட்ட வீரர்
- ரேஷ்மி கோஷ், இந்தியப் புவி அழகி 2002
- ரூபா கங்குலி, இந்திய நடிகை, *மகாபாரதத்தில்* திரௌபதியாக நடித்ததற்காக மிகவும் பிரபலமானவர்
- சௌமிலி பிசுவாசு, பெங்காலி நடிகை
- சுசித்ரா பட்டாச்சார்யா, நாவலாசிரியர்
- சுபர்ணா பத்ரா, பெங்காலி நடிகை
- சதாப்தி ராய், நடிகை, அரசியல்வாதி
# அன்னை சர்தால் தேவி ஆலயம்

**அன்னை சர்தால் தேவி மந்திர்** (*Mata Sarthal Devi Mandir*) என்பது இந்தியாவின் ஜம்மு மற்றும் காஷ்மீரில் (ஒன்றியப் பகுதி) கிஷ்துவார் மாவட்டத்தில் உள்ள சர்தாலில் உள்ள ஒரு முக்கியமான இந்து ஆலயமாகும். *சர்தால் யாத்ரா* என்று அழைக்கப்படும் இந்த ஆலயம் ஆண்டு தோறும் மேற்கொள்ளப்படும் புனித யாத்திரைக்கு புகழ்பெற்றது.  

## கண்ணோட்டம்
ஒரு இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாகவும் புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிஷ்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது. பின்னர் 1936 ஆம் ஆண்டில் மகாராஜா ஹரி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் பனியால் மூடப்பட்டிருக்கும்.  

### வரலாறு
உள்ளூர் புராணத்தின் படி, கிஷ்துவார் பகுதியைச் சேர்ந்த முதல் துறவியான ஸ்ரீ பால், தனது சீடர்களுக்கு 18 கரங்களுடன் அன்னையின் வடிவில் துர்கா தேவியை வழிபடுமாறு அறிவுறுத்தினார். பதினெட்டு ஆயுதம் தாங்கிய தேவி சிலையை ஒரு இளம் பெண்ணின் வடிவத்தில் உள்ளூர்வாசிகளில் ஒருவரால் சக்தியை அழைக்க முடிந்தது என்று புராணம் கூறுகிறது. கிஷ்துவாரின் அரசர் அகர் தேவ், அந்தச் சிலைக்கு உரிய இடத்தில் ஒரு கோவிலை உருவாக்க தனது அரசவை ஊழியர்களை அனுப்பியதாக நம்பப்படுகிறது. கற்கோயில் கட்டப்பட்ட சர்தால் என்ற இடத்தில் தற்போது உள்ள வாழிடத்திற்கு அப்பால் எடுத்துச் செல்ல முடியாத அளவுக்கு சிலை மிகவும் கனமாக மாறியதாக கூறப்படுகிறது.  

### நிர்வாகம்
கோவிலின் மேலாண்மையானது, கோவிலின் நிர்வாகத்தைக் கவனித்துக் கொள்ளும் தர்மார்த் அறக்கட்டளையிடம் உள்ளது. கோயிலுக்குப் பக்கத்தில் ஒரு சத்திரம் (தர்மசாலா) கட்டப்பட்டுள்ளது. அங்கு யாத்ரீகர்கள் குறைந்த அளவு கட்டணத்தில் இரவு தங்கலாம்.  

### வருடாந்திர யாத்திரை
இக்கோயிலுக்கு வருடாந்திர யாத்திரை (ஜூலை மாதத்தில்) உள்ளூர் நாட்காட்டியில் ஒரு முக்கிய நிகழ்வாகும், அப்போது அருகிலுள்ள கிராமங்களில் இருந்து மக்கள் தேவியின் ஆசீர்வாதத்தைப் பெற கோவிலுக்கு திரள்வார்கள். மக்கள் கோயிலுக்கு திரிசூலங்களைக் (திரிசூலம்) கொண்டு வருகிறார்கள். நூற்றுக்கணக்கான ஆண்டுகள் பழமையான திரிசூலங்களின் சேகரிப்பு இந்த ஆலயத்தில் உள்ளது. டோக்ரா ஆட்சியின் போது, இந்த யாத்திரை "சர்காரி யாத்ரா" என்று அழைக்கப்பட்டது. இந்த யாத்திரையை கொண்டாடுவதற்காக தோடா மாவட்டம் முழுவதும் 3 நாட்கள் விடுமுறை அளிக்கப்பட்டது. கோயிலில் மொட்டை (குழந்தையின் முதல் முடி அகற்றுதல்) அடிப்பது மங்களகரமானதாக கருதப்படுகிறது. இது ஹஸ்தியிலிருந்து (கிஷ்துவாருக்கு அருகில்) தொடங்கும் தனிப்பட்ட வாகனச் சாலையைக் கொண்டுள்ளது, இது கோயிலின் அடிவாரத்திற்குச் செல்கிறது. மலையின் உச்சியில் அமைந்துள்ள இக்கோயில், உச்சியை அடைய சில கடினமான படிக்கட்டுகள் உள்ளன.  

### சர்த்தால் மாதா சிலை திருட்டு
மாதா சர்தால் தேவியின் பழமையான பதிணென் கரங்கள் கொண்ட மாதா (18 கைகள் கொண்ட தாய்) கருங்கல்லாலான சிலை 2008 ஆம் ஆண்டு கோயிலில் இருந்து திருடப்பட்டது. ஆனால், அந்தச் சிலையை அப்பகுதியில் இருந்து கடத்த முடியாததால், அது மீட்கப்பட்டு கோயிலில் மீண்டும் நிறுவப்பட்டது. இந்த சம்பவம் அப்பகுதி மக்களிடையே சோகத்தை ஏற்படுத்தியது.
# காளிந்தி சரண் பாணிகிரகி



**காளிந்தி சரண் பாணிகிரகி** (*Kalindi Charan Panigrahi*) (2 ஜூலை 1901 - 15 மே 1991) ஒரு புகழ் பெற்ற ஒடியா கவிஞர், நாவலாசிரியர், எழுத்தாளர், நாடக ஆசிரியர் மற்றும் கட்டுரையாளரும் *மாத்திரா மனிஷா* என்ற மாபெரும் படைப்புக்காக பிரபலமானவரும் ஆவார். ஒடியா இலக்கியத்திற்கான பங்களிப்பிற்காக அவருக்கு பத்ம பூஷன் மற்றும் சாகித்ய அகாதமி விருதுகள் வழங்கப்பட்டுள்ளன.  

## ஆரம்ப கால வாழ்க்கை
காளிந்தி சரண் 1901 ஆம் ஆண்டு சூலை 2 ஆம் தேதி பூரி மாவட்டத்தில் உள்ள பிசுவநாத்பூரில் பிறந்தார். இவரது தந்தை சுவப்னேசுவர் பாணிகிரகி மற்றும் தாயார் சரசுவதி பாணிகிரகி ஆவர். இவரது தந்தை ஒரு வழக்கறிஞரும் விடுதலைப் போராட்ட வீரரும் ஆவார். இவர் பூரி ஜில்லா பள்ளியில் படித்தார். உயர்நிலைப் பள்ளிப் படிப்பை முடித்த பிறகு கட்டாக்கில் உள்ள ராவன்சா கல்லூரியில் படித்தார். அதன் போது இவர் தனது இலக்கிய வாழ்க்கையைத் தொடங்கினார்  

## இலக்கிய வாழ்க்கை
இவர் ராவன்சா கல்லூரியில் படிக்கும் போது "நான்சென்ஸ் கிளப்" என்ற ஒரு அமைப்பை நிறுவினார். இவர் தனது எழுத்தாளர் நண்பர்களுடன் சேர்ந்து "அபகாஷ்" என்ற கையெழுத்துப் பத்திரிகையை வெளியிட்டார், அது பின்னர் "சக்தி சாதனா" என மறுபெயரிடப்பட்டது. காளிந்தி சரண பாணிகிரகியின் தம்பி, ஒடிசாவில் மார்க்சியப் போக்கை நிறுவிய பகபதி சரணா பாணிகிரகி ஆவார். 1920 ஆம் ஆண்டில் "சபுஜா சமிதி" என்ற குழுவை உருவாக்கினார். இவரது எழுத்தாளர் நண்பர்களான அன்னதா சங்கர் ரே மற்றும் பைகுந்தா பட்நாயக் ஆகியோரும் உறுப்பினர்களாக இருந்தனர். இவர்கள் ரவீந்திரநாத் தாகூரின் காதல் எண்ணங்களால் பாதிக்கப்பட்டிருந்தனர். 'சபுஜா' என்ற வார்த்தை பிரமதா சவுத்ரி வெளியிட்ட பெங்காலி இதழான சபுஜ்பத்ராவிலிருந்து ஈர்க்கப்பட்டது. இது ஒடியா இலக்கியத்தில் *சபுஜா ஜுகா* என்று அழைக்கப்படும் குறுகிய கால ஆனால் செல்வாக்குமிக்க இயக்கத்திற்கு வழிவகுத்தது. இந்த இயக்கம் வாழ்ந்த காலத்தில், 'சபுஜா கபிதா'வுக்கு ஏழு கவிதைகள் எழுதினார். இவரது மற்ற முக்கியமான படைப்புகள் 'சுரிதியே லோடா', 'மோ கபிதா', 'இக்சியானிகா சத்யா' போன்றவை. 1930 களில் முற்போக்கு மார்க்சிஸ்ட் இயக்கம் ஒடியா இலக்கியத்தில் முழு வீச்சில் ஆதிக்கம் செலுத்தியது. சபுஜா இயக்கம் பின்னர் ஒடியாவில் பிரகதி யுகம் என்று அழைக்கப்படும் முற்போக்கு இயக்கத்திற்கு வழிவகுத்தது. பின்னர் காளிந்தி சரண பாணிகிரகி காந்திய சிந்தனையின் தாக்கத்தால் தனது புகழ்பெற்ற நாவலான *மாத்திரா மனிஷாவை* எழுதினார்.  

இவர் ஒரு காலத்தில், ஆங்கில இதழ்கள், *பஞ்ச பிரதீபா* மற்றும் *மயூர்பஞ்சா குரோனிக்கல்* ஆகியவற்றின் ஆசிரியராக இருந்தார்.  

## குடும்பம்
இவரது மூத்த மகள் நந்தினி சத்பதி நீ பாணிகிரகி 1931 ஆம் ஆண்டில் பிறந்தார், பின்னர் இவர் ஒடிசாவின் முதலமைச்சரானார் .  

இவரது தம்பி பகபதி சரணா பாணிகிரஹி ஒடிசாவில் கம்யூனிஸ்ட் கட்சியின் நிறுவனர் ஆவார். இந்தியாவின் சுதந்திரத்திற்காக பகபதியின் பெரும் பங்களிப்பு வரலாற்றில் குறைவாகவே உள்ளது, ஏனெனில் அவர் சட்டவிரோதமாகச் செயல்பட்டதாகக் கூறப்பட்டு சிறையில் அடைக்கப்பட்டார் ஆங்கிலேயர்களால் மெல்லக் கொல்லும் நச்சு ஊட்டப்பட்டார். இவரது பேரன் ததகட சத்பதி ஒரு அரசியல்வாதி மற்றும் இந்திய நாடாளுமன்றத்திற்கு நான்கு முறை தேர்ந்தெடுக்கப்பட்ட செய்தித்தாள் உரிமையாளர் ஆவார். இவரது கொள்ளுப் பேரன் சுபர்னோ சத்பதி ஒரு பிரபலமான கட்டுரையாளரும் அரசியல் தலைவரும் மற்றும் விருது பெற்ற சமூக ஆர்வலரும் ஆவார்.  

## விருதுகளும் கௌரவங்களும்
1971 ஆம் ஆண்டில் சாகித்ய அகாதமியின் பெல்லோஷிப் வழங்கி கௌரவிக்கப்பட்டார். அதே ஆண்டில், இந்திய அரசால் அவருக்கு பத்ம பூசண் விருது வழங்கப்பட்டது. 1976 ஆம் ஆண்டில், சம்பல்பூர் பல்கலைக்கழகம் அவருக்கு கௌரவ டி.லிட் பட்டத்தை வழங்கி பெருமைப்படுத்தியது.
# எலிபேன்டுலசு


***எலிபேன்டுலசு*** (*Elephantulus*) என்பது மேக்ரோஸ்செலிடிடே குடும்பத்தின் யானை மூஞ்சூறு பேரினமாகும். இது பின்வரும் சிற்றினங்களைக் கொண்டுள்ளது:  

- குட்டை மூக்கு யானை மூஞ்சூறு (*எ. பிராச்சிரிஞ்சசு*)
- கூம்பு யானை மூஞ்சூறு (*எ. எட்வர்டி* )
- சாம்பல் பாத யானை மூஞ்சூறு (*எ. புசுசிப்சு*)
- சாம்பால் யானை மூஞ்சூறு (*எ. பசுகசு*)
- புஷ்வெல்ட் யானை மூஞ்சூறு (*எ. இன்டுபி*)
- கிழக்கு பாறை யானை மூஞ்சூறு (*எ. மியூரசு*)
- கரூ பாறை யானை மூஞ்சூறு (*எ. பிலிக்காடசு*)
- மேற்கத்தியப் பாறை யானை மூஞ்சூறு (*எ. உரூபெசுட்ரிசு*)
# கோலோ (நடனம்)

கோலோ]]  

**கோலோ** (Serbian Cyrillic) ஐக்கிய நாடுகள் கல்வி, அறிவியல், பண்பாட்டு நிறுவனத்தின் உணர்ந்றிய முடியா கலாச்சார பாரம்பரியத்தின் பட்டியலில் இடம் பெற்றுள்ள தெற்கு சுலாவிக் வட்ட நடனம் ஆகும். இந்நடனம் போபொசுனியா மற்றும் எர்செகோவினா, குரோவோசியா மற்றும் செர்பியாவில் இந்தப் பெயரில் வழக்கத்தில் உள்ளது.  

## வரலாறு
வில்கேசின் (1995) கூற்றுப்படி, கோலோ ஒரு இல்லிரியன் வம்சாவளியைக் கொண்டுள்ளது, ஏனெனில் இந்த நடனம் ரோமானிய சகாப்தத்தின் இறுதி நினைவுச்சின்னங்களில் சித்தரிக்கப்பட்ட நடனங்களை ஒத்திருக்கிறது.  

## விளக்கம்
இந்த வகை வட்ட நடனம் பொதுவாக குறைந்தது மூன்று பேர் மற்றும் பல பன்னிரண்டு பேர் கொண்ட குழுக்களிடையே நிகழ்த்தப்படுகிறது. நடனக் கலைஞர்கள் ஒருவருக்கொருவர் கைகளை அல்லது ஒருவரின் இடுப்பைப் பிடித்துக் கொள்கிறார்கள். இவர்கள் ஒரு வட்டம், ஒற்றைச் சங்கிலி அல்லது பல இணை கோடுகளை உருவாக்குகின்றனர்.  

கோலோவுக்கு இடுப்புக்கு மேலே எந்த அசைவும் தேவையில்லை. அடிப்படைப் படிகளைக் கற்றுக்கொள்வது எளிது. அனுபவம் வாய்ந்த நடனக் கலைஞர்கள் ஒத்திசைந்த படிகள் போன்ற பல்வேறு அலங்கார கூறுகளைச் சேர்ப்பதன் மூலம் திறமையை வெளிப்படுத்துகிறார்கள். ஒவ்வொரு பிராந்தியத்திலும் குறைந்தது ஒரு தனிப்பட்ட கோலோ உள்ளது. இந்த வகை நடனத்தில் தேர்ச்சி பெறுவது கடினமானதாகும். அனுபவம் வாய்ந்த நடனக் கலைஞர்களால் கூட இவை அனைத்தையும் தேர்ச்சி பெற முடியாது.  
கோலோ]]  
திருமணங்கள், சமூக, கலாச்சார மற்றும் மத விழாக்களில் கோலோ நிகழ்த்தப்படுகிறது. சில நடனங்களில் ஆண்களும் பெண்களும் ஒன்றாக நடனமாட வேண்டும், மற்ற வகை நடனங்களில் ஆண்கள் அல்லது பெண்கள் மட்டுமே தேவை.  

### இசை
இந்நடனத்தின் போது இசைக்கப்படும் இசை பொதுவாக வேகமானது. இந்த செர்பிய கோலோ ஓபஸ் நடனத்தை அன்டோனின் டுவோராக் தனது *ஸ்லாவோனிக் நடனங்களில்* பயன்படுத்தினார் -  

## பாரம்பரிய நடன உடை
பாரம்பரிய நடன உடைகள் பிராந்தியத்திற்கு பிராந்தியம் மாறுபடும். எல்லைப் பகுதிகளில் பெரும்பாலும் ஒன்றுக்கொன்று ஒத்ததாக இருக்கும்.  

சமூக விழாக்களில் பல்வேறு கோலோக்கள் நிகழ்த்தப்படுகின்றன. பெரும்பாலும் பாரம்பரிய ஆடையானது ஒவ்வொரு பிராந்தியத்திற்கும் தனித்துவமானதாக அணியப்படுகிறது. மிகவும் பொதுவான கோலோ *நரோட்னோ கோலோ* அல்லது *டிரமேஸ்* ஆகும்; துருத்தி இசையைத் தொடர்ந்து ஒரு நிலையான படி இவ்வகை நடனத்தில் காணப்படுகிறது.  

## மற்ற வகை தெற்கு சுலாவிக் வட்ட நடனங்கள்
தெற்கு இசுலாவிக் நாடுகளில் மற்ற இடங்களில், ஹோரோ என்ற வகை நடனம் உள்ளது. பல்கேரியாவில் சோபோ என்ற வகை நடனமு் வடக்கு மாசிடோனியா மற்றும் மொண்டெனேகுரோவில் ஓரோ வகை நடனமும் காணப்படுகின்றன.  

- ஆர்மேனிய நடனம்
- அசீரிய நாட்டுப்புற நடனம்
- வட்ட நடனம்
- குரோஷிய நடனங்கள்
- டப்கே
- ஃபரோஸ் நடனம்
- கிரேக்க நடனங்கள்
- ஹோரா (நடனம்), கோலோவுக்குச் சமமானதாகும்
- கோர்வோட் ஒரு கிழக்கு ஐரோப்பிய வட்ட நடனம்
- குர்திஷ் நடனம்
- செர்பிய நடனங்கள்
- துருக்கிய நடனம்
# உலகக் கலை நாள்

**உலகக் கலை நாள்** (*World Art Day*) என்பது நுண்கலைகளின் ஒரு பன்னாட்டுக் கொண்டாட்ட நாள் ஆகும், இது பன்னாட்டுக் கலைச் சங்கத்தால் (IAA) உலகம் முழுவதும் ஆக்கபூர்வமான கலைச் செயல்பாடு குறித்த விழிப்புணர்வை மேம்படுத்துவதற்காக அறிவிக்கப்பட்டது.  

மெக்சிக்கோவில் குவாதலகாராவில் அமைந்துள்ள பன்னாட்டுக் கலைச் சங்கத்தின் 17வது பொதுச் சபையில் ஏப்ரல் 15-ஆம் நாளை உலகக் கலை நாளாக அறிவிக்கும் முன்மொழிவு முன்வைக்கப்பட்டது, முதல் கொண்டாட்டம் 2012 இல் நடைபெற்றது. இந்த முன்மொழிவிற்கு துருக்கிய ஓவியர் பெத்ரி பாய்க்காம் புரவலராக இருந்தார். இம்முன்மொழிவு பொதுச் சபையால் ஒருமனதாக ஏற்றுக்கொள்ளப்பட்டது.  

லியொனார்டோ டா வின்சியின் பிறந்தநாளை முன்னிட்டு இந்நிகழ்விற்கான நாள் முடிவு செய்யப்பட்டது. உலக அமைதி, கருத்துச் சுதந்திரம், சகிப்புத்தன்மை, சகோதரத்துவம், பல்லினப்பண்பாடு மற்றும் கலையின் முக்கியத்துவத்தின் சின்னமாக டாவின்சி தேர்ந்தெடுக்கப்பட்டார்.  

2012 ஏப்ரல் 15 அன்று நடந்த முதல் உலகக் கலை நாள், அனைத்து கலைச் சங்கத் தேசியக் குழுக்களாலும், பிரான்சு, சுவீடன், சிலோவாக்கியா, தென்னாப்பிரிக்கா, சைப்பிரசு, வெனிசுவேலா உட்பட்ட உலக நாடுகளின் 150 கலைஞர்களாலும் ஆதரிக்கப்பட்டது.
# இந்தியாவிற்கான எதிரி சொத்துகளின் பாதுகாவலர்

**இந்தியாவிற்கான எதிரி சொத்துகளின் பாதுகாவலர்** (Custodian for Enemy Property for India), 1968 எதிரி சொத்து பாதுகாப்புச் சட்டத்தின் கீழ் பாகிஸ்தான், சீனா போன்ற நாடுகளில் குடிபெயர்ந்த எதிரி நாட்டவர்களின் இந்தியாவில் உள்ள சொத்துக்களைக் கையகப்படுத்தவும், அதனைப் பாதுகாத்து பராமரிக்கவும் மற்றும் ஏலத்தில் விற்பனை செய்யவும் இந்திய அரசின் உள்துறை அமைச்சகத்தால் அதிகாரம் பெற்ற நபராவர். இந்திய அரசின் இணைச் செயலாளர் தகுதியில் உள்ள அதிகாரி இதன் பாதுகாவலராக நியமிக்கப்படுகிறார். எதிரி சொத்துக்கள் பாதுகாவலரின் தலைமை அலுவலகம் புது தில்லியில் உள்ளது. இதன் கிளை அலுவலகங்கள் மும்பை, கொல்கத்தா, லக்னோ நகரங்களில் உள்ளது.  

## கட்டணம்
கைப்பற்றப்பட்ட எதிரி சொத்துக்களின் மதிப்பில் 2% கட்டணமாக இதனை பாதுகாக்கும் அலுவலகம் வசூலிக்கும். இந்தக் கட்டணம் எதிரி சொத்துக்களின் வாடகை மற்றும் வட்டி மூலம் கிடைக்கும் வருவாயிலிருந்து ஈடுசெய்யப்படும்.  
## எதிரி சொத்துக்களை விற்பனை செய்தல்
டிசம்பர் 2017ஆம் ஆண்டில் 1968 ஆண்டின் எதிரி சொத்து பாதுகாப்பு சட்டத்தில் திருத்தம் செய்யப்பட்டது. 12,611 எதிரி சொத்துக்கள் அடையாளம் கண்டறியப்பட்டது. இவைகளின் மதிப்பு ரூபாய் 1 இலட்சம் கோடி ஆகும். தற்பொது எதிரி சொத்து விற்பனைக்கான நடைமுறைகள் மாவட்ட நீதிபதிகள் மற்றும் துணை ஆணையர்களின் உதவியுடன் தொடங்கவுள்ளது. ரூபாய் ஒரு கோடிக்கும் குறைவான மதிப்புள்ள சொத்துக்களில் குடியிருப்பாளருக்கு விற்பனை செய்ய முன்னுரிமை வழங்கப்படும். மறுக்கும் பட்சத்தில் எதிரி சொத்துகளை கையகப்படுத்த நடவடிக்கை எடுக்கப்படும்.  

அதேசமயம் எதிரி சொத்துகளின் மதிப்பு ரூபாய் 1 கோடியிலிருந்து 100 கோடிக்கும் குறைவாக இருக்கும் பட்சத்தில் பாதுகாக்கும் அலுவலர் அவற்றை மின்னணு ஏல (இ-ஏலம்) முறையில் விற்பனை செய்யலாம்.  

எதிரி சொத்துக்களான பங்குகள், தங்கம் உள்ளிட்ட அசையாச் சொத்துகளை விற்பனை செய்ததன் மூலம் இந்திய அரசுக்கு ரூபாய் 3,400 கோடிக்கு மேல் வருவாய் கிடைத்துள்ளது.  

இந்தியாவிற்கான எதிரி சொத்துகளின் பாதுகாப்ப் அலுவகம் கண்டறிந்துள்ள 12,611 எதிரி சொத்துகளில் 12,485 சொத்துகள் பாகிஸ்தானியர்களுக்கு சொந்தமானவை. எஞ்சிய 126 சொத்துகள் மட்டுமே சீனாவில் குடியுரிமை பெற்றவர்களை சார்ந்தவை. தமிழ்நாட்டில் 67 எதிரி சொத்துகளும், கேரளாவில் 71 சொத்துகளும், கர்நாடகாவில் 24 எதிரி சொத்துகளும் உள்ளது. அதிகபட்சமாக மேற்கு வங்கத்தில் 4,088 எதிரி சொத்துகள் இருப்பது கண்டறியப்பட்டுள்ளது.  
## எதிரி சொத்துக்கள் ஏலம்
இந்திய அரசின் வசம் உள்ள எதிரி சொத்துக்களை எதிரி சொத்துகளின் பாதுகாவலர் மூலம் ஏலம் விடுவதற்கான நடவடிக்கை துவக்கப்பட்டுள்ளது மத்திய உள்துறை இணை அமைச்சர் அஜய் மிஸ்ரா தெனி 25 சூலை 2023 அன்று மக்களவையில் அறிவித்தார்.  

## இதனையும் காண்க
- 1968 எதிரி சொத்து பாதுகாப்பச் சட்டம்
# அயோத்தியா பிரசாத் உபாத்தியாயா


**அயோத்தியா சிங் உபாத்தியாயா** *ஹரி அவத்*, (15 ஏப்ரல் 1865 - 16 மார்ச் 1947) என்பவர் ஓர் இந்தி எழுத்தாளர் ஆவார். இந்தி சாகித்ய சம்மேளனத்தின் தலைவராக இருந்த இவருக்கு வித்யாவசஸ்பதி என்ற பட்டம் வழங்கப்பட்டது.  

## வாழ்க்கை
இவர் உத்தரப் பிரதேசத்திலுள்ள ஆசம்கர் என்னும் ஊரில் பிறந்தார். பள்ளிப்படிப்பு முடிந்தபின் இவர் சொந்த ஊரிலேயே பள்ளி ஆசிரியரானார். அப்போது இவருக்குச் சூமர்சிங் என்ற சாதுவிடம் தொடர்பு ஏற்பட்டது. இதனால் இவருக்கு இந்தி இலக்கியத்தில் ஆர்வம் பிறந்தது. ஆங்கிலத்திலிருந்தும் உருதுவிலிருந்தும் இவர் பல நூல்களை மொழிபெயர்த்தார். பின்னர்ச் சட்டக்கல்வி பெற்று நீதிபதியாக வேலை பார்த்தார். வேலையிலிருந்து ஓய்வு பெற்றபின் இவர் 1923 இல் காசிப் பல்கலைக் கழகத்தில் இந்திப் பேராசிரியரானார். 1941 வரை அங்கு இந்தித் துறையில் பணிபுரிந்தார். சமூகச் சீர்திருத்தத்திலும் இவர் ஆர்வங் கொண்டிருந்தார். உருது, பாரசீகம், வடமொழி ஆகிய மூன்றிலும் இவர் புலமை பெற்றிருந்தார். ஆசிரியர் பணியிலிருந்து விடுபட்ட பிறகு 'ஹரி ஔத் ஜி' கிராமத்தில் இலக்கிய சேவையில் ஈடுபட்டார். இவரது இலக்கிய சேவை அவருக்கு கணிசமான புகழைப் பெற்றுத் தந்தது. அவர் 1947 இல் அசம்கரில் இறந்தார்.  

## இலக்கியப் பணிகள்

- ஹிந்தி பாஷா அவுர் உஸ்கே சாஹித்ய கா விகாஸ்
- கரம் வீர்
- ஏக் பூண்ட்
- பூல் அவுர் காந்தா
- வைதேஹி வனவாஸ்
- பிரியா பிரவாஸ்
- பாரிஜாதம்
- கல்ப்லதா
- முட்டாள் பாட்டே
- ஏக் டிங்கா
# முந்திரிக்காடு



**முந்திரிக்காடு** (ஆங்கிலத்தில்:Munthirikkaadu) என்பது ஏப்ரல் 07, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும். இத்திரைப்படத்தை மு. களஞ்சியம் எழுதி இயக்கியுள்ளார். ஆதி திரைக்களம் நிறுவனம் தயாரித்துள்ளது. இத்திரைப்படத்தில் சீமான் மற்றும் புகழ் மகேந்திரன் சுபப்பிரியா மற்றும் செயராவ் ஆகியோர் முதன்மைக் கதாபாத்திரத்தில் நடித்துள்ளனர் . சீமான் காவல்துறை அதிகாரி வேடத்தில் நடித்தார். இப்படத்திர்க்கு ஏ. கே. பிரியன் இசையமைத்து, ஜி. ஏ. சிவசுந்தர் ஒளிப்பதிவு செய்துள்ளார். இத்திரைப்படம் எழுத்தாளர் இமையத்தின் **பெத்தவன்** என்கிற புதினத்தை மையமாக வைத்து உருவாக்கப்பட்டுள்ளது.  

## நடிகர்கள்
- சீமான்—காவல் ஆய்வாளர் அன்பரசன்
- புகழ் மகேந்திரன்—செல்லா
- சுபப்பிரியா மலர்—தெய்வம்
- சி. கச். செயராவ்—முருகன்
- கலை சேகரன்
- பாலமேடு பார்த்திபன்
- சக்திவேல்

## ஒலிப்பதிவு

இத்திரைப்படத்திற்க்கு இசையமைப்பாளரான ஏ. கே. பிரியன் இசை அமைத்துள்ளார். இத்திரைப்பட இசை உரிமையத்தை சரிகம தமிழ் என்னும் நிறுவனம் வாங்கியது .
# கும்மாடி குதூகாலம்மா


**கும்மாடி குதூகாலம்மா** (ஆங்கிலம்: Gummadi Kuthuhalamma**;** ; 1 சூன் 1949 - 15 பிப்ரவரி 2023) என்பவர் இந்திய அரசியல்வாதியும் ஆந்திரப்பிரதேச மேனாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியிலும் பின்னர் தெலுங்கு தேசம் கட்சியின் உறுப்பினராகவும் இருந்தார். குதூகாலம்மா 1985 முதல் 2014 வரை ஆந்திரப் பிரதேச சட்டமன்றத்தில் சட்டமன்ற உறுப்பினராக வேபாஞ்சேரி தொகுதியிலிருந்து 1985 முதல் 2009 வரையிலும் கங்காதர நெல்லூர் சட்டமன்றத் தொகுதியில் 2009 முதல் 2014 வரையிலும் பணியாற்றினார்.  

குதூகாலம்மா 15 பிப்ரவரி 2023 அன்று தனது 73ஆவது வயதில் திருப்பதியில் இறந்தார்.
# இலண்டன்-கொல்கத்தா பேருந்து போக்குவரத்து

**லண்டன்-கொல்கத்தா பேருந்துப் போக்குவரத்து** (London–Calcutta bus service), ஐக்கிய ராஜியத்தின் தலைநகரான லண்டன் மாநகரத்தையும், இந்தியாவின் கொல்கத்தா நகரத்தையும் இணைக்கும், உலகின் நீண்ட பேருந்து வழித்தடமாக கருதப்படுகிறது. 1957இல் துவங்கப்பட்ட இந்த பேருந்து வழித்தடம், இந்தியாவின் கொல்கத்தா நகரத்தில் துவங்கி, வடமேற்கு இந்தியா, பெல்ஜியம், யுகேஸ்லேவியா வழியாக லண்டன் நகரத்தை 50 நாட்களில் அடைகிறது. இவ்வழித்தடம் 10,000 மைல்கள் (16,100 கிலோ மீட்டர்) நீளம் கொண்டது. 1976ஆம் ஆண்டு வரை இவ்வழித்தடத்தில் பேருந்துகள் இயங்கியது. 1957 இல் ஒரு வழி பயணத்திற்கான பேருந்து செலவு £85 ஆகவும், 1973 இல் £145 ஆகவும் இருந்தது. இந்தத் தொகையில் உணவு, பயணம் மற்றும் தங்குமிடம் ஆகியவை அடங்கும். இதன் முதல் பயணம் இலண்டனில் 15 ஏப்ரல் 1957 அன்று தொடங்கி, 5 சூன் 1957 அன்று கொல்கத்தாவில் 50 நாட்களில் முடிந்தது. ப்யணத்தின் போது பேருந்து பயணித்த நாடுகள்: இங்கிலாந்திலிருந்து பெல்ஜியம், மேற்கு ஜெர்மனி, ஆஸ்திரியா, யூகோஸ்லாவியா, பல்கேரியா, துருக்கி, ஈரான், ஆப்கானிஸ்தான், பாகிஸ்தான் மற்றும் இந்தியா வழியாக புது தில்லி, ஆக்ரா, அலகாபாத் மற்றும் வாரணாசி வழியாக கொல்கத்தாவை அடைந்தது.  

## பிற்கால வரலாறு
சில ஆண்டுகளுக்குப் பிறகு பேருந்து விபத்துக்குள்ளாகி பயன்படுத்த முடியாத நிலை ஏற்பட்டது. பின்னர் ஆல்பர்ட் டூர்ஸ் எனும் சுற்றுலா நிறுவனம் அக்டோபர் 8, 1968 அன்று சிட்னியில் இருந்து இந்தியா வழியாக இலண்டனுக்கு பேருந்துப் பயணம் தொடங்கியது. பேருந்து இலண்டனை அடைய சுமார் 132 நாட்கள் ஆனது. மேலும் இது லண்டன்-கல்கத்தா-லண்டன் மற்றும் லண்டன்-கல்கத்தா-சிட்னி வழித்தடங்களில் இயக்கப்பட்டது.  

ஈரான் வழியாக இந்தியா வந்த பேருந்து பின்னர் பர்மா, தாய்லாந்து மற்றும் மலேசியா வழியாக சிங்கப்பூர் சென்றது. சிங்கப்பூரில் இருந்து, பேருந்து ஆஸ்திரேலியாவில் உள்ள பெர்த்துக்கு கப்பல் மூலம் கொண்டு செல்லப்பட்டு, அங்கிருந்து சாலை வழியாக சிட்னிக்கு பயணித்தது. The charge for this service from London to Calcutta was £145. The service had all the modern facilities as before. The bus service was discontinued in 1976 due to the problems in Iran and the escalation of tensions between Pakistan and India. இலண்டனிலிருந்து கல்கத்தாவிற்கு இந்த சேவைக்கான கட்டணம் £145 ஆகும். சேவையில் முன்பு போலவே அனைத்து நவீன வசதிகளும் இருந்தன. 1976 இல் ஈரானில் ஏற்பட்ட உள் நாட்டுப் போர் காரணமாகவும் மற்றும் பாகிஸ்தானுக்கும் இந்தியாவிற்கும் இடையே பதற்றம் அதிகரித்ததன் காரணமாகவும் பேருந்து சேவை நிறுத்தப்பட்டது.
# பங்காரு உஷா ராணி


**பங்காரு உஷா ராணி** (*Bangaru Usha Rani*) இந்தியாவின் ஆந்திரப் பிரதேசத்தின் மேனாள் சட்டமன்ற உறுப்பினர் ஆவார். இவர் இந்தியத் தேசிய காங்கிரசு கட்சியைப் பிரதிநிதித்துவப்படுத்துகிறார். இவர் 16 மே 2009 அன்று பிரஜா ராச்யத்தின் தலைவர் கொனிடெல்லா சிரஞ்சீவியை தோற்கடித்து பாலகொல்லு சட்டமன்றத் தொகுதியிலிருந்து ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  

## அரசியல் வாழ்க்கை
பாலகொல்லு நகராட்சித் தலைவராக இருந்தார். இவர் 2009-2014 காலத்திற்கு இந்தியத் தேசிய காங்கிரசு கட்சியின் ஆந்திரப் பிரதேச சட்டமன்ற உறுப்பினராக இருந்தார். உஷா ராணி ஆர்ய வைசிய சமூகத்தைச் சேர்ந்தவர்.  

## மேலும் பார்க்கவும்

- பாலகொல்லு சட்டமன்றத் தொகுதி

## மேற்கோள்ள்
# பி. ஜெயதேவி

**பி. ஜெயதேவி** (*P. Jayadevi*, (இறப்பு 4 அக்டோபர் 2023)) என்பவர் இந்தியத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவர் தமிழ்த் திரைப்படங்களில் பணிபுரிந்துள்ளார். தமிழ்த் திரையுலகின் முதல் பெண் இயக்குநர்களில் ஒருவராகக் கருதப்படும் ஜெயதேவி, 1980கள் மற்றும் 1990களில் முக்கியமாக பணிபுரிந்துள்ளார்.  

## பணி
நாடகக் கலைஞராகத் தனது வாழ்க்கையைத் தொடங்கிய ஜெயதேவி 20 வயதில் படங்களில் நடிக்கத் தொடங்கினார். ஆரம்பத்தில் இயக்குநராக வேண்டும் என்ற லட்சியத்தை வளர்த்தார். இவர் 20க்கும் மேற்பட்ட படங்களில் நடித்துள்ளார். தயாரிப்பாளராக பணிபுரிந்து 15 படங்களுக்கு மேல் தயாரித்துள்ளார். மேலும் பி. சி. ஸ்ரீராம் மற்றும் வேலு பிரபாகரன் போன்ற தொழில்நுட்ப வல்லுநர்களைத் தனது முயற்சிகள் மூலம் அறிமுகப்படுத்தினார்.  

ஜெயதேவி முதலில் நலம் நலமறிய ஆவல் (1984) திரைப்படத்தில் இயக்குநராகப் பணிபுரிந்தார். பின்னர் 1980கள் மற்றும் 1990கள் முழுவதும் அதிக திரைப்படங்களை இயக்கினார். இவர் 2001-ல் *பவர் ஆப் உமன்* (2005) திரைப்படத்தை உருவாக்கத் தொடங்கினார். ஆனால் தயாரிப்பு சிக்கலைத் தொடர்ந்து படம் தாமதமாக வெளியிடப்பட்டது. இத்திரைப்படத்தில் ஹரிஹரன் மற்றும் குஷ்பூ ஆகியோர் முக்கிய வேடங்களில் நடித்தனர். *ஆல்இந்தியன்சைட்டின்* ஒரு விமர்சகர் படத்தை "சராசரிக்கும் குறைவானது" என்று விமர்சனம் செய்தார். "ஜெயதேவியின் கதை ஆரம்பத்தில் வலுவானது" என்று குறிப்பிட்டார். ஆனால் "கடைசி சில காட்சிகள் மன்னிக்க முடியாத அளவுக்கு மெதுவாகவும் செயற்கையாகவும் இருந்தன" எனத் தெரிவித்திருந்தார்.  

2010ஆம் ஆண்டில், ஜெயதேவி *ஆனந்த லீலை*, போலி தெய்வங்கள் மற்றும் அவர்களின் பெண் பக்தர்களைப் பற்றிய ஒரு திரைப்படத்தின் பணிகளைத் செய்யத் தொடங்கினார். அவர் முக்கிய வேடங்களில் நடிக்க குஷ்பூ மற்றும் சுஹாசினியை அணுகினார், ஆனால் அந்த திட்டம் தயாரிப்பாக உருவாகவில்லை. 2018 இல் ஒரு திரைப்படத்தை இயக்கும் தனது விருப்பத்தை அவர் அறிவித்தார்  

## தனிப்பட்ட வாழ்க்கை
ஜெயதேவி முன்பு திரைப்பட இயக்குநர் வேலு பிரபாகரனை திருமணம் செய்து கொண்டார். இவர் 4 அக்டோபர் 2023 அன்று தன் 65 ஆவது வயதில் இறந்தார்.  

## படங்கள்
| எழுத்தாளர் | இயக்குநர் | நடிகர் |
| --- | --- | --- |
| 1976 | *இதய மலர்* |  |
| 1977 | *சாய்ந்ததம்மா சாய்ந்தாடு* |  |
| 1978 | *வாழ நினைத்தால் வாழலாம்* |  |
| 1980 | *மாற்றவை நேரில்* |  |
| 1984 | *நலம் நலமறிய ஆவல்* |  |
| 1985 | *விலாங்குமீன்* |  |
| 1987 | *விலங்கு* |  |
| 1987 | *பாசம் ஒரு வேஷம்* |  |
| 1989 | *சரியான ஜோடி* |  |
| 2000 | *புரட்சிக்காரன்* |  |
| 2005 | *பவர் ஆப் உமன்* | } |
# பன்சூரி



**பன்சூரி** என்பது இந்திய துணைக்கண்டத்தில் இருந்து உருவான ஒரு பழங்கால பக்கவாட்டு புல்லாங்குழல் ஆகும். இது இந்துஸ்தானி செவ்வியல் இசையில் பயன்படுத்தப்படும் மூங்கில் அல்லது உலோகத்தினால் தயாரிக்கப்படும் காற்று இசைக்கருவி ஆகும். *இருக்கு வேதம்* மற்றும் இந்து மதத்தின் பிற வேத நூல்களில் இது *நாடி* மற்றும் *துனவா* என்று குறிப்பிடப்படுகிறது. சமசுகிருத நூலான *நாட்டிய சாஸ்திரத்தில்* இக்கருவியியின் முக்கியத்துவம் மற்றும் செயல்பாடு விவாதிக்கப்பட்டுள்ளது.  

*பன்சூரி* பாரம்பரியமாக ஒரு மூங்கில் வெற்றுத் தண்டினைக் கொண்டு ஆறு அல்லது ஏழு விரல் துளைகள் கொண்டதாகத் தயாரிக்கப்படுகிறது. சில நவீன வடிவமைப்புகள் தந்தம், கண்ணாடியிழை மற்றும் பல்வேறு உலோகங்களில் வருகின்றன. ஆறு துளை கருவி இரண்டரை எண்ம இசையை உள்ளடக்கியது. *பன்சூரி* பொதுவாக 30 சென்டிமீட்டர்கள் (12 அங்குலம்) மற்றும்சென்டிமீட்டர்கள் (30 அங்குலம்) மற்றும் மனித கட்டைவிரலின் தடிமன் அளவில் தயாரிக்கப்படுகிறது. ஒரு முனை மூடப்பட்டுள்ளது, மற்றும் மூடிய முனையிலிருந்து சில சென்டிமீட்டர்கள் அதன் ஊதுகுழலாகும். நீளமான *பன்சூரிகள்* ஆழமான தொனி மற்றும் குறைந்த சுருதிகளைக் கொண்டுள்ளன. பாரம்பரிய வடிவமைப்பில் இயந்திர விசைகள் பயன்படுத்தப்படவில்லை, மேலும் இசைக்கலைஞர் அவர்கள் விரும்பும் ,இசைக்குறிப்புகளை பல்வேறு விரல் துளைகளை மூடி மற்றும் வெளிப்படுத்துவதன் மூலம் உருவாக்கு்வார்.  

*பன்சூரி* போன்ற புல்லாங்குழல் பண்டைய பௌத்த, இந்து மற்றும் ஜெயின் கோவில் ஓவியங்கள் மற்றும் புல்லாங்குழல்களில் சித்தரிக்கப்பட்டுள்ளது, மேலும் இது இந்துக் கடவுளான கிருட்டிணரின் உருவப்படத்தில் பொதுவாக காணப்படும். இது கிருட்டிணன் மற்றும் இராதையின் காதல் கதையுடன் நெருக்கமாக இணைக்கப்பட்டுள்ளது. பன்சூரி பகவான் கிருட்டிணரின் தெய்வீகக் கருவியாகப் போற்றப்படுகிறது, மேலும் இது பெரும்பாலும் கிருட்டிணரின் இராச லீலா நடனத்துடன் தொடர்புடையது. இந்த புனைவுகள் சில நேரங்களில் இந்த காற்று கருவிக்கு *முரளி* போன்ற மாற்றுப் பெயர்களைப் பயன்படுத்துகின்றன.  

## வரலாறு
ஆர்டல் பவலின் கூற்றுப்படி, புல்லாங்குழல் என்பது பல பண்டைய கலாச்சாரங்களில் காணப்படும் ஒரு எளிய கருவியாகும். புராணங்களின் படி புல்லாங்குழலின் மூன்று பிறப்பிடங்கள் எகிப்து, கிரீஸ் மற்றும் இந்தியா. இவற்றில், குறுக்கு புல்லாங்குழல் (பக்கவாட்டில் ஊதப்பட்டது) பண்டைய இந்தியாவில் மட்டுமே தோன்றியது, அதே நேரத்தில் ஃபிப்பிள் புல்லாங்குழல் மேற்சொன்ன மூன்று நாடுகளிலும் காணப்படுகிறது. நவீன இந்திய *பன்சூரி* ஆரம்பகால மற்றும் இடைக்கால சகாப்தத்திலிருந்து பெரிதாக மாறவில்லை என்று பவல் கூறுகிறார். இருப்பினும், சற்றே வித்தியாசமான வடிவமைப்பின் புல்லாங்குழல் பண்டைய சீனாவில் கிடைக்கப் பெற்றுள்ளது. ஆர்டல் பவல் கர்ட் சாக்ஸின் *இசைக்கருவிகளின் வரலாற்றை* மேற்கோள் காட்டி இக்கருவி சீனாவில் தோன்றியிருக்க வாய்ப்பில்லை என்பதையும் மிகவும் பழமையான மத்திய ஆசிய புல்லாங்குழல் வடிவமைப்பில் இருந்து உருவாகியிருக்கலாம் எனவும் கூறுகிறார். இருப்பினும், இந்திய மற்றும் சீன வகைகளுக்கு இடையே ஏதேனும் தொடர்பு உள்ளதா என்பது தெளிவாகத் தெரியவில்லை.
# நாகீத் அபிதி


**நாகீத் அபிதி** (*Naheed Abidi*) என்பவர் இந்திய சமசுகிருத அறிஞர் மற்றும் எழுத்தாளர் ஆவார். 2014ஆம் ஆண்டில், இந்திய அரசாங்கத்தால் இலக்கியத் துறையில் நாகீத் அபிதி ஆற்றிய பங்களிப்பிற்காக நான்காவது உயரிய குடிமக்கள் விருதான பத்மசிறீ விருது வழங்கி கௌரவிக்கப்பட்டார்.  

## வாழ்க்கை
நாகீத் அபிதி 1961-ல், இந்தியாவின் உத்தரப்பிரதேச மாநிலத்தில் உள்ள மிர்சாபூரில் சியா முஸ்லீம் ஜமீந்தார்  

மிர்சாபூர் நகர் வழக்கறிஞரான எஹ்தேஷாம் அபிதியுடன் திருமணத்திற்குப் பிறகு சமசுகிருத புலமையின் பண்டைய இடமான வாரணாசிக்கு குடிபெயர்ந்தார். வாரணாசி இந்து நூலான கருட புராணத்தால் புனிதமாகக் கருதப்படுகிறது. இவர் இந்நகரத்தில் உள்ள பொதுப் பல்கலைக்கழகமான மகாத்மா காந்தி காசி வித்யாபீடத்தில் முனைவர் பட்டம் பெற்றார். மேலும் *வேத சாஹித்ய மே அஷ்வினியோன் கா ஸ்வரூப்* (*வேத இலக்கியத்தில் அஷ்வினிகளின் வடிவம்*) என்ற தலைப்பில் தனது ஆய்வறிக்கையை 1993-ல் வெளியிட்டார்.  

2005ஆம் ஆண்டில், பனாரசு இந்து பல்கலைக்கழகத்தில் எந்த ஊதியமும் இல்லாமல் விரிவுரையாளராகப் பணியாற்றத் தொடங்கினார். விரைவில், நாள் முறை ஊதிய திட்டத்தில் பகுதி நேர விரிவுரையாளராக பணியாற்றுவதற்காக மகாத்மா காந்தி காசி வித்யாபீடத்தில் சேர்ந்தார். இருப்பினும், சமசுகிருதத்தில் விரிவுரையாளராகப் பணியாற்றிய முதல் முஸ்லீம் பெண் என்று அறியப்படும் சமசுகிருத அறிஞர், என்ற வழக்கமான வேலையைக் கண்டுபிடிப்பதில் சிரமங்களை எதிர்கொண்டார். இதைத் தொடர்ந்து *தேவாலயஸ்ய தீபா*, கவிஞரான மிர்சா காலிப் எழுதிய *சாய்ராக்-இ-டெய்ரின்* மொழிபெயர்ப்பு ஆகியவற்றை வெளியிட்டார். மூன்றாவது புத்தகம் *சிர்-இ-அக்பர்*, தாரா சிகோவால் பாரசீக மொழியில் மொழிபெயர்க்கப்பட்ட வேதாந்தத்தின் இந்தி மொழிபெயர்ப்பையும், இளவரசரின் சூபி நூல்களையும் இவர் வெளியிட்டுள்ளார். சம்பூர்ணநாடு சமசுகிருத பல்கலைக்கழகத்தில் நிர்வாகக் குழு உறுப்பினராகவும் பணியாற்றுகிறார். இந்த சந்திப்பு குறித்து மோதி தனது கூகுள்+ பக்கத்தில் புகைப்படம் மூலம் அறிவித்தார். மேலும் இந்த சந்திப்பின் காணொலி பிரதமரின் தனிப்பட்ட இணையதளத்தில் வெளியானது. 2016ஆம் ஆண்டு, லக்னோவில் நடைபெற்ற விழாவில், உ.பி. அரசாங்கத்தால் யஷ் பாரதி விருது வழங்கி கௌரவிக்கப்பட்டார்.  

## இலக்கியப் பங்களிப்புகள்

- 
- 

## மேலும் பார்க்கவும்

- மகாத்மா காந்தி காசி வித்யாபீடம்
- அப்துல் ரஹீம் கான்-இ-கானா
# தஞ்சாவூர் களிமேடு அப்பர் மட தேர் விபத்து

**தஞ்சாவூர் களிமேடு அப்பர் மட தேர் விபத்து** என்பது 26 ஏப்ரல் 2022 இல் நிகழ்ந்த விபத்தாகும். தமிழக வரலாற்றில் நிகழ்ந்த பெரிய தேர் விபத்துகளில் ஒன்றாக கருதப்படுகிறது.  

## நிகழ்விடம்
தஞ்சாவூர் மாவட்டம் களிமேடு என்ற கிராமத்தில் அப்பர் மடம் உள்ளது. இம்மடம் நூற்றியம்பது ஆண்டுகளுக்கு முன்பு தொடங்கப்பட்டதாகும். இந்த மடத்தில் ஆண்டுதோறும் சித்திரை மாதம் சதய நட்சத்திர நாளில் அப்பர் சதய விழா கொண்டாடப்படுகிறது  

## விபத்து
ஏப்ரல் 2022 இல் தொன்னூற்று நான்காவது அப்பர் விழாவில் அலங்கரிக்கப்பட்ட அப்பரின் ஐம்பொன் சிலை தேரில் வைத்து புறப்பாடு நிகழ்ந்துள்ளது. கீழத்தெரு வழியாக பிரதான சாலைக்குச் செல்ல திரும்பியபோது, தேர் நிலைகுலைந்து‌ உயரழுத்த மின்கம்பி மீது உரசியதால் தேரில் மின்சாரம் தாக்கி, தீப்பிடித்து எரிந்துள்ளது.  

இந்த விபத்தால் மூன்று சிறுவர்கள் உட்பட பதினொரு நபர்கள் உயிரிழந்தனர். பதினேழு பேர் படுகாயமடைந்தனர்.  

## நிவாரணம்
இந்த விபத்தால் உயிரிழந்தோர் குடும்பத்துக்கு தலா ரூ.2 லட்சமும், காயம் அடைந்தோருக்கு ரூ.50 ஆயிரமும், பிரதமரின் தேசிய நிவாரண நிதியிலிருந்து வழங்கப்பட்டது.  

தமிழக அரசு சார்பில் அப்போதைய முதல்வர் ஸ்டாலின், களிமேடு கிராமத்துக்கு சென்று அஞ்சலி செலுத்தி, உயிரிழந்தோர் குடும்பத்தினருக்கு தலா ரூ.5 லட்சம் நிவாரணம் வழங்கினார்.  

## ஆதாரங்கள்
# மாதேஅள்ளி காளியம்மன் கோயில் தேர் விபத்து

**மாதேஅள்ளி காளியம்மன் கோயில் தேர் விபத்து** என்பது 13 ஜூன் 2022 இல் நடைபெற்ற விபத்தாகும். இந்த விபத்தில் மூன்று நபர்கள் உயிரிழந்தனர்.  

## விபத்து
தர்மபுரி மாவட்டம் மாதேஅள்ளி காளியம்மன் கோவிலில் தேர்த்திருவிழா நடைபெற்றது. முன்புறமாக சாய்ந்து விழுந்தமையால் பத்திற்கும் மேற்பட்டோர் படுகாயமடைந்தனர். அவர்களில் மூன்று பேர் சிகிச்சை பலனின்றி உயிரிழந்தனர்.  

## நிவாரணம்
தமிழ்நாடு அரசு சார்பில் உயிரிழந்தோர் குடும்பத்துக்கு தலா 5 லட்சம் ரூபாயும், காயமடைந்தவர்களுக்கு தலா 50 ஆயிரம் ரூபாயும் தந்தனர்.  

## ஆதாரங்கள்